OpenLLM-France/wikimedia huggingface dataset:
# Sincronització vertical

La sincronització vertical, més coneguda com a VSync o Vertical Sync, és una tecnologia gràfica dissenyada per a videojocs. Aquesta tecnologia s'encarrega de detectar el número de fotogrames per segon al qual està funcionant el videojoc i la freqüència de refresc del televisor o monitor per tal d'evitar problemes de vizualització com per exemple el "screen tearing".
El seu principal autor és Ken Birman, professor de ciències de la computació a la Universitat Cornell. Aquesta tecnologia va ser estrenada originalment al 2010 amb el nom de Isis2, però posteriorment se li va canviar el nom a VSync per tal d'evitar la similitud del primer nom amb el grup terrorista ISIL.

## Enllaços externs

* https://www.xataka.com/basics/vsync-que-cuales-sus-ventajas-desventajas
* https://www.digitaltrends.com/computing/what-is-vsync/
# Mas Gelat

El Mas Gelat és una obra del municipi de Blanes (Selva) inclosa en l'Inventari del Patrimoni Arquitectònic de Catalunya.

## Descripció

Es tracta d'un edifici de planta rectangular de dues plantes i cobert a dues aigües tombant a laterals. Té tres obertures rectangulars per planta, un rellotge de sol pintat a l'angle superior i la façana pintada bicolor per plantes. Té adossats diversos edificis i gaudeix d'unes ombres frondoses de plataneres.

## Història

És una masia construïda el 1928 per la família Gelat provinent de Can Sabata (actual Can Vivó).

## Referències

* 1 2 «Mas Gelat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 19 gener 2016].
# Miguel Torres Gómez

Miguel Torres Gómez és un exfutbolista professional madrileny que jugava habitualment de defensa lateral, per qualsevol de les dues bandes.

## Biografia

Va néixer el 28 de gener de 1986 a Madrid, Espanya. Des de molt petit juga a les categories inferiors del Reial Madrid. El 2006 va debutar amb el Reial Madrid Castella, de Segona Divisió. L'entrenador del primer equip, Fabio Capello li va donar l'oportunitat de debutar a la Primera Divisió per suplir a diversos jugadors lesionats.
Torres va debutar com a titular a la Lliga de Campions davant l'Dínamo de Kíev a la fase de grups de la temporada 2006-07. També ha disputat els dos partits complets de vuitens de final davant l'FC Bayern de Múnic.
Va debutar a la selecció estatal sub-21 a un partit contra Anglaterra el 6 de febrer del 2007, amb el resultat de 2-2.
El 31 d'agost de 2009 hores abans que es tanqués el termini d'inscripcions a la lliga es confirmà el traspàs del jugador al Getafe CF per dos milions d'euros. El Real Madrid es reserva un dret de recompra sobre el jugador.

## Palmarès

| Títol | Equip | País | Any |
| Lliga espanyola | Reial Madrid | Espanya | 2007 |
| Lliga espanyola | Reial Madrid | Espanya | 2008 |
| Supercopa espanyola | Reial Madrid | Espanya | 2008 |

## Referències

* ↑ «Miguel Torres jugarà al Getafe les properes cinc temporades.» (en castellà). Marca.com, 31-08-2009. [Consulta: 31 agost 2009].

## Enllaços externs

* Perfil del jugador - Plana oficial del Reial Madrid CF (castellà)
* Estadístiques a transfermarkt.de (alemany)
# Tennis de taula als Jocs Olímpics d'estiu 2008 - Homes individual

El tennis de taula o ping-pong individual masculí es va celebrar als Jocs Olímpics d'Estiu de 2008, celebrats a Pequín. Es feu aquesta competició al Gimnàs de la Universitat de Pequín entre els dies 19 i 23 d'agost.
Els atletes participants sumaven un total de 77, distribuïts en 44 països. La competició consistia en partits d'eliminació directa, a més d'incloure un partit per disputar-se la medalla de bronze entre els dos perdedors de les semifinals.
Com era d'esperar, les tres medalles entregades foren per a xinesos. La quarta posició fou pel suec Jörgen Persson, l'únic no-xinès que va arribar a les semifinals.

## Posicions

* Ma Lin
* Wang Hao
* Wang Liqin
* 4t: Jörgen Persson
* Eliminats a quarts de final: Ko Lai Chak, Zoran Primorac, Tan Ruiwu, Oh Sang Eun
# Jònic (desambiguació)

«Jònic» té aquests significats:
* Jònic, estil artístic de l'arquitectura grega.
* Grec jònic, dialecte del grup dialectal àtic-jònic del grec antic.
* Mar Jònic, àrea de la mar Mediterrània compresa entre la península Itàlica, Sicília, Albània, Grècia i al canal d'Òtranto, que l'uneix a l'Adriàtic.
* Jònic de Sardes, metge de la Lídia de la segona meitat del segle iv.
# Marcillé-Robert

Marcillé-Robert (en bretó Marc'helleg-Roperzh, en gal·ló Marcilhae-Robert) és un municipi francès, situat a la regió de Bretanya, al departament d'Ille i Vilaine. L'any 2006 tenia 922 habitants. Limita al nord-oest amb Boistrudan, al nord amb Moulins, al nord-est amb Bais, a l'oest amb Essé, a l'est amb Visseiche, al sud-oest amb Le Theil-de-Bretagne i al sud amb Retiers.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 918 | 983 | 943 | 837 | 837 | 856 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1995-2008 | Marcel Jamois | |
| 2008- | Louis Chapon | |
# Corotoscopi

El corotoscopi (originalment choreutoscope) és la primera màquina anterior a la invenció del cinema que utilitza el mateix sistema que el cinematògraf.

## Invenció

Aquesta màquina la va desenvolupar un físic anglès, Lionel S. Beale, l'any 1866, és a dir, uns 30 anys abans de la primera presentació pública del cinematògraf dels Lumière.
Beale no va pantentar mai el seu disseny del corotoscopi, així que un nord-americà anomenat A. B. Brown ho va fer amb una màquina semblant l'any 1896, encara que aquesta no va ser l'única versió patentada, ja que un anglés, William C. Hughes, ho va fer l'any 1884 amb la seva pròpia versió del corotoscopi.
De manera gairebé contemporània al corotoscopi de Beale, al voltant de l'any 1965, tenim el Corotoscopi Tournant d'Alfred Molteni, un científic francès.

## Funcionament

El corotoscopi permet, amb una llanterna màgica, projectar imatges en moviment, basant-se en el concepte de la persistència retinal de Joseph Plateau.
Amb un mecanisme de creu de Malta i una roda d'engranatge s'aconseguia la projecció consecutiva d'imatges (amb lleugeres diferències entre elles) sobre una placa de vidre, tot això complementat per un obturador sincronitzat que evitava que travessés llum quan no era necessària. Aquest mecanisme feia avançar la imatge, creant el que després es coneixeria com els sistemes d'arrossegament de les pel·lícules cinematogràfiques.
Les primeres imatges projectades mitjançant aquest mecanisme va ser un esquelet dibuixat pel mateix Lionel Beale.

## Referències

* ↑ «Choreutoscope - Museum of the History of Science» (en anglès). Museum of the History of Science.
* 1 2 «The History of The Discovery of Cinematography - 1860 - 1869». precinemahistory.net. Arxivat de l'original el 2016-12-10. [Consulta: 5 desembre 2016].
* ↑ Reserved, Enrique Martínez-Salanova Sánchez - All Rights. «Los antecedentes del cine: El pre-cine.». Universidad de Huelva. [Consulta: 5 desembre 2016].
* ↑ «Selección de objetos | Museo del Cine | Girona». www.museudelcinema.cat. [Consulta: 5 desembre 2016].
# Set (déu)

En la mitologia egípcia, Set (en grec Σήθ Sḗth; en llatí Sēth; en egipcià swtẖ Sutekh o stẖ Setekh) era un déu de la gran Ennèada de l'Heliòpolis. Era el déu de la violència i del desordre.
Fill de Geb i de Nut, germà i assassí d'Osiris, era una divinitat guerrera particularment temuda. Déu del desert i dels animals feréstecs, amo de la tempesta que mutila regularment la Lluna. Antagonista d'Osiris, fou finalment vençut per Horus, fill d'aquest. Ra l'adoptà i esdevingué el seu defensor contra les forces de les tenebres que continuen sent l'herència d'Apofis.

## Culte

Durant el període tinita, va ser objecte de veneració oficial, i fou un déu tan important com Horus en el regnat de Khasekhemui. En el període de dominació dels hicsos (dinastia XV), era un déu nacional i hom l'identificava amb Baal i la ciutat d'Àvaris. Va ser considerat abominable durant la dinastia XVII i part de la XVIII, com a reacció a l'enemic Hicsos. Els Rames rehabilitaren el déu, temporalment, ja que eren originaris de la zona de culte a Set, i s'associà amb els assumptes militars durant la dinastia XIX. Durant el primer mil·lenni aC, tornà a ser el cruel assassí del déu Osiris.
Com a déu major, Set era protector de l'Alt Egipte, on era venerat, principalment a Nubth (Ombos; Kom Ombo), però mai va gaudir de culte pel poble egipci, llevat d'algunes èpoques de les primeres dinasties. Va tenir santuaris a Àvaris, Abidos i Pi-Ramsès.
Un dels seus seguidors va ser el governant hics, Apepi, el qual va prendre Sutekh (Set) com a únic senyor, sense servir cap altre déu que hi hagués al país, i va construir un temple en el seu honor al costat del seu palau, a Àvaris.
Seth en jeroglífic :

## Referències

* ↑ «Σήθ - Ancient Greek (LSJ)». [Consulta: 14 maig 2024].
* ↑ «Set» (en castellà). La Tierra de los Faraones. [Consulta: 22 novembre 2014].
* ↑ Liberal, Antoní. Recull de metamorfosis. Fundació Bernat Metge, 2012. ISBN 978-84-9859-206-1.

## Vegeu també

* Mite d'Osiris
* Faraons
* Història de l'antic Egipte
* Isfet

## Enllaços externs

* Temple de Set
# Neuville-lès-Vaucouleurs

Neuville-lès-Vaucouleurs és un municipi francès situat al departament del Mosa i a la regió del Gran Est. L'any 2007 tenia 176 habitants.

## Demografia
### Població

El 2007 la població de fet de Neuville-lès-Vaucouleurs era de 176 persones. Hi havia 70 famílies, de les quals 16 eren unipersonals (4 homes vivint sols i 12 dones vivint soles), 29 parelles sense fills i 25 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 93 habitatges, 74 eren l'habitatge principal de la família, 8 eren segones residències i 11 estaven desocupats. 92 eren cases i 1 era un apartament. Dels 74 habitatges principals, 71 estaven ocupats pels seus propietaris i 3 estaven llogats i ocupats pels llogaters; 1 tenia dues cambres, 8 en tenien tres, 24 en tenien quatre i 40 en tenien cinc o més. 58 habitatges disposaven pel capbaix d'una plaça de pàrquing. A 34 habitatges hi havia un automòbil i a 32 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neuville-lès-Vaucouleurs el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 4 | 80 a 84 | 4 |
| 4 | 75 a 79 | 4 |
| 0 | 70 a 74 | 8 |
| 20 | 65 a 69 | 8 |
| 4 | 60 a 64 | 4 |
| 8 | 55 a 59 | 8 |
| 4 | 50 a 54 | 12 |
| 8 | 45 a 49 | 4 |
| 4 | 40 a 44 | 4 |
| 8 | 35 a 39 | 4 |
| 4 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 0 | 10 a 14 | 8 |
| 0 | 5 a 9 | 4 |
| 4 | 0 a 4 | 4 |

## Economia

El 2007 la població en edat de treballar era de 102 persones, 66 eren actives i 36 eren inactives. De les 66 persones actives 62 estaven ocupades (38 homes i 24 dones) i 4 estaven aturades (3 homes i 1 dona). De les 36 persones inactives 17 estaven jubilades, 3 estaven estudiant i 16 estaven classificades com a «altres inactius».

### Ingressos

El 2009 a Neuville-lès-Vaucouleurs hi havia 76 unitats fiscals que integraven 188 persones, la mediana anual d'ingressos fiscals per persona era de 15.981 €.

### Activitats econòmiques

L'any 2000 a Neuville-lès-Vaucouleurs hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* Résumé statistique Fitxa resum de dades estadístiques de Neuville-lès-Vaucouleurs a l'INSEE.
* Évolution et structure de la population Fitxa amb el detall de dades de Neuville-lès-Vaucouleurs a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Nicarao

Els nicarao foren un poble indígena de Nicaragua, tot i que els seus orígens es troben a Mèxic (en una àrea propera als tolteques, com proven les similituds en la mitologia i rituals). Probablement es van separar dels pipils en la seva migració. Era un poble agrícola que va construir diverses ciutats i va sotmetre els primitius habitants del Llac de Nicaragua.
Van ser exterminats pels espanyols per una barreja de transmissió de malalties i reducció a l'esclavatge fins a la seva desaparició al segle XIX. Entre els seus costums destaquen la deformació cranial dels menors i els sacrificis humans.

## Referències

* ↑ Fowler, William R. Jr. (Winter 1985). "Ethnohistoric Sources on the Pipil-Nicarao of Central America: A Critical Analysis". Ethnohistory. Duke University Press. 32 (1): 37–62. ISSN 0014-1801
# Old Bridge

Old Bridge és una concentració de població designada pel cens dels Estats Units a l'estat de Nova Jersey. Segons el cens del 2000 tenia 22.833 habitants.

## Demografia

Segons el cens del 2000, Old Bridge tenia 22.833,5 habitants, 7.274 habitatges, i 6.233 famílies. La densitat de població era de 1.250,5 habitants/km².
Dels 7.274 habitatges en un 43,6% hi vivien nens de menys de 18 anys, en un 73,5% hi vivien parelles casades, en un 8,9% dones solteres, i en un 14,3% no eren unitats familiars. En el 12% dels habitatges hi vivien persones soles el 5,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,11 i el nombre mitjà de persones que vivien en cada família era de 3,39.
Per edats la població es repartia de la següent manera: un 27,5% tenia menys de 18 anys, un 6,8% entre 18 i 24, un 31,9% entre 25 i 44, un 23,1% de 45 a 60 i un 10,7% 65 anys o més.
L'edat mediana era de 37 anys. Per cada 100 dones de 18 o més anys hi havia 91,9 homes.
La renda mediana per habitatge era de 73.824 $ i la renda mediana per família de 79.230 $. Els homes tenien una renda mediana de 54.906 $ mentre que les dones 36.345 $. La renda per capita de la població era de 26.395 $. Aproximadament el 2% de les famílies i el 2,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Old Bridge». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 25 agost 2010].
* ↑ «Geographic Comparison Table- Old Bridge». American Fact Finder. Oficina del Cens dels Estats Units, 12-01-2010.
# Old Boy

Old Boy (en hangul 올드보이, transliteració fonètica de "old boy") és una pel·lícula del director coreà Chan-wook Park, que va guanyar el gran premi del jurat al Festival Internacional de Cinema de Canes l'any 2004. El president del jurat en aquella edició era Quentin Tarantino, que va definir el film com "l'obra que sempre havia desitjat fer".
Old Boy forma part de la trilogia de pel·lícules que el director ha fet basades en la venjança. Aquesta trilogia es va iniciar l'any 2002 amb Simpathy For Mr. Vengeance i va finalitzar l'any 2005 amb Simpathy For Lady Vengeance.
L'obra es basa en el còmic manga de Tsuchiya Garon i Minegishi Nobuaki.

## Argument

Un home anomenat Oh Dae-su és segrestat al mateix temps que assassinen a la seva dona. El mantindran en una habitació amb televisió, però sense donar-li cap explicació ni deixar-lo veure mai ningú. Al cap de quinze anys és alliberat i hom li deixa cinc dies per a descobrir el responsable i el perquè del seu llarg segrest.

## Premis

* Grand Bell Awards – Corea del Sud del 2004
** Millor director – Park Chan-wook
** Millor actor – Choi Min-sik
** Millor muntage – Kim Sang-beom
** Millor fotografia – Park Hyun-won
** Millor música – Cho Young-wuk
* Hong Kong Film Awards del 2005
** Millor pel·lícula asiàtica
* 57 Festival de Cinema de Cannes
** Gran premi del jurat – Park Chan-wook
** Nominada a la palma d'or – Park Chan-wook
* 37 Festival Internacional de Cinema de Catalunya - Sitges 2004
** Millor pel·lícula
** Millor pel·lícula per la crítica

## Enllaços externs

* Pàgina oficial d'Old Boy (anglès)(coreà)
* Pàgina sobre Old Boy Arxivat 2006-05-08 a Wayback Machine. (anglès)
# Niefang

Niefang és un municipi de Guinea Equatorial, de la província de Centre Sud, situada al sud-est de Mbini, Guinea Equatorial, amb una població de 4.858 habitants (cens de 2005). La ciutat era coneguda anteriorment com a Sevilla de Niefang.
Està situada a 70 km de Bata, i es troba travessada pel riu Benito. Deu la seva importància al fet de situar-se en l'encreuament dels principals eixos viaris de la regió continental del país.
És la segona ciutat més important de la província de Centre Sud. La patrona d'aquesta ciutat és María Reina de Niefang i se celebra aquesta festa el 22 d'agost de cada any. El patriarca d'aquesta petita ciutat és Nze Bokung per ser el fundador d'aquest llogaret abans de ser convertida en ciutat per colons espanyols.
Niefang era tradicionalment la frontera occidental de l'àrea tribal Fang. El seu nom vol dir "Límit dels Fang". Més a l'oest hi ha les àrees de les tribus costaneres bantus conegudes com a "Playeros": combes, Bujeba, balengues, i benga.

## Bibliografia

* Klotchkoff, Jean-Claude. «Niefang». A: La Guinée équatoriale aujourd'hui. París: Éd. du Jaguar, 2009, p. 165. ISBN 978-2-86950-440-0.
* Liniger-Goumaz, Max. «Niefang». A: La Guinée équatoriale : un pays méconnu. París: L'Harmattan, 1980, p. 194-195. ISBN 2-85802-132-5.
# Niedorp

Niedorp és un municipi de la província d'Holanda Septentrional, en la regió de Frísia Occidental, al centre-oest dels Països Baixos. L'1 de gener de 2009 tenia 12.133 habitants repartits per una superfície de 62,99 km² (dels quals 1,45 km² corresponen a aigua). Limita al nord amb Anna Paulowna i Wieringermeer, a l'oest amb Schagen, a l'est amb Opmeer i al sud amb Harenkarspel i Heerhugowaard.

## Centres de població

Barsingerhorn, Haringhuizen, Kolhorn, Lutjewinkel, Nieuwe Niedorp, Oude Niedorp, 't Veld, Winkel, Zijdewind.

## Ajuntament

El consistori està format per 15 regidors:
* PvdA 5 regidors
* VVD 4 regidors
* CDA 3 regidors
* Algemeen Belang, 3 regidors

## Enllaços externs

* www.niedorp.nl
# Nimbus

«Nimbus» té aquests significats:
* Nimbus (núvol), núvol ombrívol amb els contorns dentats sense una forma definida format a baixa altitud i que origina precipitacions
* Nimbus (Motocicleta), empresa danesa de motocicletes fundada el 1910 per Andersen Fisker, que van deixar de fabricar els seus productes cap a l'any 1960
* Programa Nimbus, sèrie de satèl·lits artificials de la NASA llençats entre 1964 i 1978
# North Adams (Massachusetts)

North Adams és una població del Comtat de Berkshire a l'estat de Massachusetts dels Estats Units d'Amèrica.

## Demografia

Segons el cens del 2000 North Adams tenia 14.681 habitants., 6.311 habitatges, i 3.635 famílies. La densitat de població era de 277,3 habitants/km².
Dels 6.311 habitatges en un 26,6% hi vivien nens de menys de 18 anys, en un 40,1% hi vivien parelles casades, en un 13,3% dones solteres, i en un 42,4% no eren unitats familiars. En el 36,2% dels habitatges hi vivien persones soles el 16,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,4% tenia menys de 18 anys, un 11,8% entre 18 i 24, un 26,6% entre 25 i 44, un 20,8% de 45 a 60 i un 18,4% 65 anys o més.
L'edat mediana era de 38 anys. Per cada 100 dones de 18 o més anys hi havia 83,5 homes.
La renda mediana per habitatge era de 27.601 $ i la renda mediana per família de 37.635$. Els homes tenien una renda mediana de 30.292 $ mentre que les dones 23.012$. La renda per capita de la població era de 16.381$. Entorn del 13,5% de les famílies i el 18,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Adams». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- North Adams». American Fact Finder. Oficina del Cens dels Estats Units, 12-01-2010.
# North American B-25 Mitchell

El North American B-25 Mitchell va ser un bombarder bimotor nord-americà dissenyat per North American Aviation. Va ser utilitzat per forces aèries dels aliats en tots els teatres d'acció de la Segona Guerra Mundial. El B-25 va ser anomenat en honor del general Billy Mitchell, pioner de l'aviació militar als Estats Units.

## Especificacions (B-25J)

Dades de United States Military Aircraft since 1909
Característiques generals
* Tripulació: 6: Pilot, copilot, bombarder/navegador, enginyer de vol/artiller de la torreta superior, operador de ràdio/artiller lateral i artiller de cua.
* Longitud: 16,13 m
* Envergadura: 20,60 m
* Alçada: 4,98 m
* Superfície de l'ala 56,7 m²
* Pes buit: 8.855 kg
* Pes màxim d'enlairament: 15.910 kg
* Motors: 2× motor radial de 14 cilindres refrigerat per aire Wright R-2600-92, 1.700 CV cada un
Rendiment
* Velocitat màxima: 237 nusos(438 km/h)
* Velocitat de creuer: 200 nusos (370 km/h)
* Abast: 1.174 milles nàutiques, 2,174 km
* Sostre de servei: 7.378 m
Armament
* Metralladores: 12 a 18 metralladores de calibre 12,7 mm M2 Browning en torretes i en el morro en versions artilleres.
* Bombes: 1.360 kg de bombes, en funció de la versió també podia equipar coets i torpedes

## Referències

* ↑ Swanborough and Bowers 1963, p. 359.

## Bibliografia

* Swanborough, F.G. i Peter M. Bowers. United States Military Aircraft since 1909. London: Putnam, 1963.
# North American Man/Boy Love Association

La North American Man/Boy Love Association (traduïble com: "Associació Nord-americana de l'Amor Home/Nen"), coneguda també per l'acrònim NAMBLA, és una associació estatunidenca de l'activisme pedòfil, amb seu a Nova York i San Francisco. Va ser membre integrant de l'Associació Internacional de Gais i Lesbianes.
Entre les seves activitats, la NAMBLA organitza una reunió anual a Nova York i reunions locals arreu dels Estats Units. A l'inici dels anys vuitanta, l'associació tenia més de 300 membres i va rebre el suport de l'escriptor jueu Allen Ginsberg.
Entre les publicacions de la NAMBLA hi ha o hi ha hagut: NAMBLA Bulletin, publicació trimestral editada des del 1980; i Gayme Magazine, publicada durant els anys noranta, s'enviava periòdicament als membres afiliats i també es venia en algunes llibreries.

## Referències

* ↑ Wockner, Max «International Crisis» (en anglès). The Advocate, 25-07-1995, p.28 [Consulta: 16 desembre 2012].
* ↑ (anglès) «FBI targets pedophilia advocates: Little-known group promotes 'benevolent' sex». San Diego Union-Tribune, 18-02-2005.
* ↑ (anglès) Jacobs, Andreas «Allen Ginsberg's advocacy of pedophilia debated in community». Intermountain Jewish News, 21-06-2006.
* ↑ (anglès) Haggerty, George E. Gay histories and cultures: an encyclopedia. Londres: Taylor & Francis, 2000.
* ↑ (anglès) «Memorandum and Order on Motions to Dismiss». United States District Court, 31-03-2003. Arxivat de l'original el 2005-10-23.

## Enllaços externs

* (anglès) Web oficial de la NAMBLA